વડોદરા: અમેરિકાના એટલાન્ટા સિટીમાં નવનિર્મિત સ્વામિનારાયણ ગુરુકૂળ ખાતે તા.29 ઓગસ્ટથી તા.3 સપ્ટેમ્બર સુધી 6 દિવસીય મૂર્તિ પ્રતિષ્ઠા મહોત્સવનું આયોજન કરાયું છે. આ મહોત્સવ દરમિયાન ઉપસ્થિત રહેનાર ગુરુવર્ય પૂ.દેવકૃષ્ણદાસજી સ્વામીના સાંનિધ્યમાં ભાગવત્ કથા, મહાવિષ્ણુયાગ, સમૂહ મહાપૂજા, મહાઅભિષેક અને જન્માષ્ટમી ઉત્સવના કાર્યક્રમો યોજાશે. આ કાર્યક્રમમાં ભારત સહિત વિવિધ દેશોમાંથી 30 થી વધુ સંતો ઉપસ્થિત રહેશે.એટલાન્ટામાં વસવાટ કરતા હરિભક્તોના પ્રયાસથી દુલુથ ખાતે 10 એકરની વિશાળ જગ્યામાં સ્વામિનારાયણ ગુરુકૂળનું નિર્માણ કરાયું છે.